Zuzana Mauréry

Mgr. art. Zuzana Mauréry (* 23. september 1968, Bratislava) je slovenská filmová, televízna i divadelná herečka a speváčka muzikálového žánru. Šesťnásobná kandidátka na národné filmové ceny i dvojnásobná laureátka Slnka v sieti v hlavnej ženskej hereckej kategórii, je riadnym členom Slovenskej filmovej a televíznej akadémie. Žije v Bratislave, je rozvedená a bezdetná.

 Život 

 Rané roky 
Pochádza z muzikálnej rodiny. Jej otec Pavol Mauréry bol dlhoročným sólistom opery Slovenského národného divadla (SND), jej matka Darina Markovičová sopranistkou spevoherného súboru niekdajšej Novej scény (NS).Vladimir Franz, Túto hudbu mám rád, Narodila sa krátko po vojenskom zásahu armád Varšavskej zmluvy v Československu ako ich jediné dieťa, vyrastala preto v rámci normalizácie. V generačnej štúdii reportérky denníka SME Iris Kopcsayovej svoje rané roky dokumentovala ako štyridsaťročná nasledovne: 
náhľad|vľavo|upright=0.86|V dome známom ako kaviareň Štefánka žila po narodení.
„Keď v roku 1968 prišli Rusi, moji rodičia bývali nad kaviarňou Štefánka. Mama mi spomínala, ako tie tanky sledovala spoza okna, bola so mnou v ôsmom mesiaci tehotenstva [...]. Mala som pocit, že žijeme v takej čudnej konzerve, ale neriešila som to. Myslela som si, že tak to skrátka na svete je. Jedni žijú tam a my tu, a to sa už nikdy nezmení [...]. Z udalostí v tom období som najviac zaregistrovala príchod Gorbačova, lebo sa zdalo, že by sa niečo mohlo konečne pohnúť. Nemám odpor k ničomu z toho obdobia. Obrazne povedané, keď neviete ako chutí banán, tak po ňom ani netúžite. Mala som detstvo dosť nabité krúžkami a nepociťovala som nijaké vážne obmedzenia.“

Vďaka profesnému zázemiu oboch rodičov dospievala zaopatrená. Podľa jej vlastných slov nepatrili „medzi tuzexových vyvolencov, ale divadelné zájazdy rodičov nás [celú rodinu] vždy vyfešákovali [...]. Chodili často na Západ, takže ja som bola vymódená celkovo dosť západne. Takzvané zipsové nohavice som mala prvá na škole.“ Popri základnej škole s vyučovacím jazykom nemeckým navštevovala tanečnú i hodiny klavíra. Muzikál ju svojou formou čoskoro fascinoval, samotný spev už pomenej. „Detstvo som prežila zatvorená v zadnej izbe, keď moji rodičia skúšali, čo bolo vlastne neustále, a túžila som sa stať letuškou, študovať jazyky. K nemčine som si preto pridala angličtinu“, uviedla neskôr v inom rozhovore, pre český Deník. Na popud rodičov však jej ďalšie kroky smerovali na neďaleké matematicko-fyzikálne Gymnázium Jura Hronca v Bratislave so zameraním na informatiku.

 Herecké výkony 

Filmografiu Mauréry zastupuje k roku 2026 dvadsaťštyri celovečerných filmov – dvadsaťdva v distribúcii, jeden v postprodukcii i jeden vo výrobe. Na poli krátkometrážnej kinematografie boli jej príspevky zaznamenané v ôsmich prípadoch – štyri predstavujú hrané tituly, jeden hraný dokument, ďalšie dva spravodajské, kým pod zvyšným, kombinovaným, figuruje ako spoluautorka námetu. V rámci televízneho formátu bola bez ohľadu na metráž obsadená do štyridsiatichtroch snímok vrátane jedného dokumentárneho, piatich minisérií a dvadsiatichtroch seriálov. Na báze tzv. nových médií dostupných výhradne online sa podieľala na jednej cestopisnej reportáži. Divadelnú kariéru umelkyne mapuje vyše šesťdesiatka inscenácií, z toho štyridsať kvázi činoherných, dvadsaťdva spevoherných, dve tanečné i jedna opera. Tri hudobné produkcie naštudovala pre javisko opakovane.

 Vokálne výkony 
Mauréry nevydala vlastný profilový album, resp. singel. Jej diskografiu dokumentujú výhradne nahrávky z divadelných predstavení muzikálového žánru, prípadne jej dodatočné vokálne príspevky zaznamenané už na zvukových nosičoch iných interpretov.
 Rok Album Formát Vydavateľ Katalóg Poznámky 1995  Dobrá správa CD online OPUS  91 2534-2 RND, cast album, vokál (3 piesne)   1996 Zvonár u Matky Božej CD  BMG  74321 43930 2 soundtrack, vokál (1 pieseň)  1999 Druhá dobrá správa Milan Šago Entertainment MZ0002-2 RND, cast album, vokál (6 piesní)  Mníšky Monitor-EMI  5 23197 2 cast album, vokál (1 pieseň)  2000  Pomáda Mega Music Production MW 0001 2 331 cast album, vokál (1 pieseň v češtine)  2001  Čo sa mi môže stať SRo  RB 0264-2631 Dušan Jarjabek, album, vokál (3 piesne)  2004  Vlasy (rockový muzikál) MdB  — cast album, vokál (1 pieseň v češtine)  2005  Romeo & Julia CD online HitSquad VBW (DVD) 6680585 cast album, vokál (5 piesní v nemčine)  2×CD DVD online 6680858  2007  Die Habsburgischen CD  Homebase Records CD 270301 cast album, zbor (v nemčine)  Čarodějky z Eastwicku MdB  — cast album, vokál (2 piesne v češtine)  2012 Vánoční koleda  MH Studio DVA  MH 01-2012 cast album, vokál (3 piesne v češtine)  2014  Děvčátko (Vánoční příběh)  MH 01-2014 cast album, vokál (4 piesne v češtine)  Prehľad zvukových, resp. audiovizuálnych nosičov; údaje prevzaté z príručných bookletov uvedených nahrávok.

 Úspechy a ocenenia 

Mauréry je šesťnásobnou kandidátkou na cenu Slovenskej filmovej a televíznej akadémie (SFTA) —  trikrát v hlavnej i vedľajšej hereckej kategórii samostatne — a trojnásobnou laureátkou ocenenia Igric, tohto už v zastúpení Slovenského filmového zväzu (SFZ), Únie slovenských televíznych tvorcov (ÚSTT) a Literárneho fondu (LF) zároveň.

Jej prvotná nominácia na Slnko v sieti sa vzťahuje k vedľajšej ženskej postave Gite z jej štvrtého celovečerného filmu Návrat bocianov (2007) režiséra Martina Repku. Víťaznú trofej vtedy získala „svokra“ Jany Oľhovej, respektíve tragikomédia Juraja Nvotu s názvom Muzika. Držiteľkou národnej filmovej ceny sa Mauréry stala v roku 2014, kedy od SFTA obdržala dve súbežné nominácie. Zatiaľ čo odbornú porotu nakoniec oslovila svojím stvárnením matky v novej úprave dvojjazyčnej drámy Mátyása Priklera Ďakujem, dobre (2012), v podružnej ženskej kategórii kandidovala za rolu kápy Broderovej, a to v koprodukčnom vojnovom filme Milana Cieslara Colette (2013); za výkon v ostatnej ju Česká filmová a televizní akademie (ČFTA) navrhla v totožnej kategórii na tamojšieho Leva. Cena jej síce v oboch prípadoch unikla (na Slovensku opäť v prospech Oľhovej, v Česku v prospech Jaroslavy Pokornej), za obe roly vedno však získala tzv. národnú tvorivú cenu Igric za Najlepší ženský herecký výkon vo filmovom alebo TV diele.

Z televíznych počinov jej postava Ivany Jevanovej v seriáli Zlomok sekundy (2011) režisérky Ľuby Vančíkovej vyniesla v roku 2012 finančnú prémiu LF, a rola Evy Lustigovej z Tajných životov (2014), iný seriál RTVS a v réžii Jána Sebechlebského, druhú sošku Igric. V komerčnej oblasti zábavného priemyslu jej účasť v diváckej súťaži TV JOJ vyniesla titul „Kráľovná tanca“, respektíve Showdance (2010); súčasťou ocenenia bola i ozdobná koruna. Za javiskový prednes bola umelkyňa na báze kritickej platformy docenená v roku 2004 prostredníctvom jednej z každoročne udeľovaných výročných cien LF, menovite sťa Ronny v muzikáli Novej scény Vlasy (2003), ktorý naštudoval Dodo Gombár. 

V rámci dodatočných tvorivých aktivít je Mauréry spolu s absolventom pražskej FAMU Martinom Dudom spoluautorkou námetu kombinovaného, animovano-hraného filmu s názvom Jsem větší a lepší (2007). Tento krátkometrážny počin získal svojho času ohlas na niekoľkých súťažných prehliadkach vo svojom žánri vrátane medzinárodnej nominácie zo strany americkej Akadémie filmových umení a vied ako Najlepší zahraničný študentský film. Za iný krátky film, Almost There (2014) a pod taktovkou Zuzany Mariankovej, bola na 13. ročníku medzinárodného festivalu 24 Hour Film Race v americkom Brooklyne vyhlásená za Najlepší herecký ansámbel (presnejšie po boku Gregora Hološku, Petra Kadlečíka, Michala Jánoša, Anny Rakovskej, Juraja Šimku, Márie Breinerovej-Mačákovej a Viery Frajtovej).
 Rok Dielo Cena Kategória Výsledok Film 2006–2007 Návrat bocianov  Slnko v sieti Najlepší vedľajší ženský herecký výkon Nominácia  2012–2013 Ďakujem, dobre  Najlepší ženský herecký výkon Výhra  Colette  Najlepší vedľajší ženský herecký výkon Nominácia  2013 Český lev Nominácia  Igric  (i za Ďakujem, dobre vedno) Najlepší ženský herecký výkon vo filmovom alebo TV diele  Výhra  2014 Almost There  24 Hour Film Race Najlepší herecký ansámbel (kolektívna cena) Výhra  2016 Učitelka  Krištáľový glóbus Najlepší ženský herecký výkon Výhra  Cena českej filmovej kritiky Nominácia  Český lev Nominácia  Igric  Najlepší ženský herecký výkon vo filmovom alebo TV diele  Výhra  Slnko v sieti Najlepší ženský herecký výkon Výhra  2018 Tlmočník  Nominácia  2020–2021 Muž so zajačími ušami Najlepší vedľajší ženský herecký výkon Nominácia  2021 Český lev Nominácia  2022 Zpráva o záchraně mrtvého Tvorivá prémia Igric Ženský herecký výkon vo filmovom alebo TV diele 22px  Televízia 2012 Zlomok sekundy  Prémia Literárneho fondu 22px  2014 Tajné životy (1. séria)  Igric Najlepší ženský herecký výkon vo filmovom alebo TV diele Výhra  2018 Príbehy z lesov (JOJ) Cena Literárneho fondu Výročná cena za dabingovú postavu 22px  Divadlo 2004 Vlasy  Cena Literárneho fondu Výročná cena za herecký výkon 22px  2016 Meno Tvorivé štipendium za naštudovanie postavy 22px  Ankety a iné pocty 2010 Umelkyňa menovite Showdance (JOJ) Titul „Kráľovná tanca“ 1. miesto  2016 Krištáľové krídlo Divadlo a audiovizuálne umenie  Poctená  OTO Herečka 2. miesto  2017 Slovenka roka (Slovenka) Umenie a kultúra 1. miesto  Telkáč roka (Telkac.sk) Najobľúbenejšia herečka 1. miesto  2018 MFF Art Film Fest Hercova misia Poctená  OTO Herečka 1. miesto  2019 2. miesto Výsledky OTO 2019 Údaje prevzaté z oficiálnych zdrojov organizátorov jednotlivých cien a písomných záznamov dennej tlače. 

 Verejnoprospešná a dobročinná činnosť 
náhľad|Mauréry v rámci osláv 25. výročia od založenia divadla Astorka Korzo ’90, dňa 1. apríla 2015 
Od konca prvej dekády 21. storočia sa umelkyňa angažuje aj v prípadných otázkach sociálnej zodpovednosti či charitatívnej službe. Kým v problematike životného prostredia sa sústreďuje na svoje rodné mesto, v oblasti dobročinnej ju oslovujú benefičné aukcie zamerané najmä na pomoc deťom a seniorom. 

V januári 2010 sa na čele s ekológom Mikulášom Hubom, herečkou Zuzanou Kronerovou a poslancom mestskej časti bratislavského Starého Mesta Ivanom Bútorom pripojila k písomnej výzve predstaviteľov kultúrnej a vedeckej obce o zachovanie miestneho Parku kultúry a oddychu. O rok neskôr sa stala jednou zo šiestich ambasádoriek environmentálneho projektu hlavného mesta Bratislavské visuté záhrady, ktorý v marci 2011 propagovala poskytnutím tematického rozhovoru regionálnej metropolitnej televízii TV Bratislava.

V období rokov 2009, 2010 a 2012 opakovane podporila neziskovú organizáciu Nadácia pre deti Slovenska, a to prostredníctvom ich verejnej charitatívnej zbierky Hodina deťom bez nároku na honorár. Na pomoc deťom a mladým ľuďom so zdravotným postihnutím sa v septembri 2010 zúčastnila obdobnej kampane s názvom Konto bariéry, založeného iným mimovládnym združením, menovite Detským fondom Slovenskej republiky.  Nedlho potom nadviazala spoluprácu s nadáciou SOCIA. Tejto pre propagačné účely kalendára „Staroba sa nás dotýka“ (2011), herečka prepožičala svoju tvár v kampani Lienka pomoci určenej pre seniorov. Pri príležitosti Koncertu všetkých generácií, organizovaného rovnakou nadáciou o dva roky neskôr, vystúpila vokálne spolu s otcom.

V podobnom duchu sa svojho času objavila na XVII. reprezentačnom dobročinnom koncerte Slovenskej humanitnej rady Benefícium (2008), či na predvianočnom Plameni nádeje (2011), konaného pod záštitou fondu Hlavný stan nádeje. V roku 2010, Mauréry symbolicky podporila bezdomovcov v rámci krstu knihy jedného z bývalých predajcov pouličného časopisu NotaBene, Júliusa.

 Poznámky 

 Referencie 

 Iné projekty 

 Externé odkazy 

 Zuzana Mauréry na oficiálnych stránkach 
 Zuzana Mauréry  v databáze SFÚ  
 Zuzana Mauréry na portáli i-divadlo.cz 
 Zuzana Mauréry v katalógu knižnice OCLC WorldCat 


Kategória:Osobnosti z Bratislavy
Kategória:Riadni členovia SFTA
Kategória:Slovenské filmové herečky
Kategória:Slovenské televízne herečky
Kategória:Slovenské divadelné herečky
Kategória:Slovenské herečky divadelných muzikálov
Kategória:Slovenské rozhlasové herečky
Kategória:Slovenské dabingové herečky
Kategória:Držitelia Slnka v sieti
Kategória:Držitelia ceny Igric
Kategória:Držitelia Krištáľového krídla
Kategória:Účastníci Medzinárodného filmového festivalu Karlovy Vary